kalixlouiis/myanmar-wikipedia-corpus huggingface dataset:
ခမာအင်ပါယာ၏လက်အောက်တွင် ကမ္ဘောဒီးယားနိုင်ငံနှင့် အိမ်နီးချင်း ထိုင်းနိုင်ငံတွင် စေတီပေါင်း ၉၀၀ ကျော် တည်ခဲ့သည်။
အိန္ဒိယနိုင်ငံတွင် ဗုဒ္ဓဘာသာ ကျဆင်းလာပြီးနောက် ဆင်ဟာလ ဘုန်းကြီးများသည် မွန်လူမျိုးများနှင့် ပျူမြို့ပြနိုင်ငံများကို အရည်းကြီးများမှ ထေရဝါဒသို့ ပြောင်းလဲလာသည်။
နောက်ထပ် ရာစုနှစ် ၂ ခုအကြာတွင် ထေရဝါဒဗုဒ္ဓဘာသာသည် ဗမာလူမျိုးများထံပါ ပျံ့နှံ့လာပြီး ထိုင်း၊ လာအိုနှင့် ကမ္ဘောဒီးယားတွင်လည်း ထေရဝါဒဗုဒ္ဓဘာသာဖြင့် အစားထိုးလာသည်။
ထေရဝါဒဗုဒ္ဓဘာသာကို ဆူခိုထိုင်းနိုင်ငံထူထောင်သည့် ၁၃ရာစုတွင် နိုင်ငံတော်ဘာသာအဖြစ် သတ်မှတ်ခဲ့သည်။
၁၃-၁၉ ရာစု ထိုင်းနိုင်ငံတွင် ၁၃ ရာစုမှ ၁၉ ရာစုအတွင်းရှိ ဗုဒ္ဓဘာသာဆိုင်ရာအချက်အလက်များမှာ သိပ်မထင်ရှားပေ။
အဘယ်ကြောင့်ဆိုသော် မြန်မာတို့မှ အယုဒ္ဓယမြို့တော်ကို ၁၇၆၇ ခုနှစ်တွင် ဖျက်ဆီးခဲ့သဖြင့် အနည်းငယ်သော သမိုင်းမှတ်တမ်းများသာ ကျန်ရှိခဲ့သည်။
မနုဿဗေဒပညာရှင် တမ်ဘီးယက်က ထိုခေတ်က ယေဘူယျနည်းလမ်းမှာ ဗုဒ္ဓဘာသာမှ သံဃာနှင့်တစ်ဖက် ဘုရင်နှင့်တစ်ဖက်ဖြစ်နိုင်ကြောင်း ခန့်မှန်းခဲ့သည်။
အခြား ထေရဝါဒဗုဒ္ဓဘာသာနိုင်ငံများကဲ့သို့ပင် ထိုင်းနိုင်ငံတွင်လည်း ဘုရင်သည် သာသနာ၏ အထွတ်အထိပ်ဖြစ်ကာ သံဃာများအား စောင့်ရှောက်သူလည်းဖြစ်သည်။
သာသနာနှင့် သံဃာမှာ လူအဖွဲ့အစည်း၏ ရတနာဖြစ်သည်။
နှောင်းခေတ် 180px ၁၉ရာစုအတွင်း ၁၈၅၁ခုနှစ်တွင် နန်းတက်လာခဲ့သော မွန်ကွပ်ဘုရင်သည် သူကိုယ်တိုင် ဘုန်းကြီးအဖြစ် ၂၇ နှစ်တိုင်အောင်နေခဲ့သည်။
မွန်ကွပ်ဘုရင်သည် ဘုန်းတော်ကြီးအဖြစ်နှင့် ပါဠိဗုဒ္ဓစာပေများကို ကျွမ်းကျင်သော ပညာရှင်ဖြစ်ခဲ့သည်။
မွန်ဘူမျိုးများ၏ လွှမ်းမိုးမှုနှင့် တိပိဋကဓရ များကိုနားလည် လိုက်နာမှုဖြင့် မွန်ကွပ်ဘုရင်သည် သံဃာများအတွက် နိကာယများ ပြုပြင်ပြောင်းလဲခဲ့သည်။
တိကျသော စည်းမျဉ်းစည်းကမ်းများကို ချမှတ်ခဲ့သည်။
မွန်ကွပ်၏ စည်းမျဉ်းများ လွှမ်းမိုးနေသော မဟာနိကာယသည် ၉၅ ရာခိုင်နှုန်းသော သံဃာတော်များမှ ၁၉၇၀ခုနှစ်တွင် ပြုစုခဲ့သော ဓမ္မနိကာယအောက် တိကျသောစည်းမျဉ်းများ လျော့နည်းသည်။
၁၉၀၂ ခုနှစ်တွင် ရာမ ၅ ဘုရင်ဖြစ်သော ချူလာလောင်ကွန်းဘုရင်က ယနေ့ခေတ် သံဃာအုပ်ချုပ်မှုပုံစံဖြစ်သော ၁၉၀၂ ခုနှစ် သံဃာဥပဒေအရ သံဃာများအဆင့်ဆင့်ဖွဲ့စည်းပုံကို ပြုပြင်ခဲ့သည်။
Tuchrello, William P. "The Society and Its Environment" (Religion: Historical Background section). Thailand: A Country Study. Federal Research Division, Library of Congress; Barbara Leitch LePoer, ed. This article incorporates text from this source, which is in the public domain. အချက်အလက်များ ခန့်မှန်းခြေအရ ထိုင်းနိုင်ငံလူဦးရေ၏ ၉၄ ရာခိုင်နှုန်းမှာ ဗုဒ္ဓဘာသာဝင်များဖြစ်ကြသည်။
ဘုရားစေတီပေါင်း ၃၉၈၈၃ ဆူ တည်ရှိသည်။
ထိုအထဲမှ အဆူပေါင်း ၃၀၀ ကျော်မှာ တော်ဝင်စေတီများဖြစ်ကြသည်။
ကျန်စေတီများမှာ အများပြည်သူကိုးကွယ်ရာ စေတီများဖြစ်သည်။
သံဃာတော် ၂၉၈၅၈၀ ရှိကာ ၂၆၄၄၄၂ မှာ မဟာနိကာယဖြစ်ကာ ၃၄၁၃၈ မှာ ဓမ္မနိကာယဖြစ်သည်။
ကိုရင် ၅၉၅၈၇ ပါးရှိသည်။
လွှမ်းမိုးခြင်း thumb ထိုင်းနိုင်ငံတွင် ဗုဒ္ဓဘာသာထွန်းကားမှုအတွက် အဓိက အင်အားစုသုံးခုရှိသည်။
အဓိက လွှမ်းမိုးမှုမှာ သီရိလင်္ကာနိုင်ငံမှ ပျံ့နှံ့လာသော ထေရဝါဒဗုဒ္ဓဘာသာကျောင်းဖြစ်သည်။
ဒေသတွင်း ထင်ရှားသော မူကွဲမှုများရှိနေစဉ်တွင် ထေရဝါဒကျောင်းများသည် ထိုင်းဗုဒ္ဓဘာသာ၏ အဓိကပြယုဂ်များဖြစ်သည်။
ရိုးရာအရ ထိုင်းနိုင်ငံတွင် ပါဠိဘာသာသည် ဘာသာရေး၏ ဘာသာစကားဖြစ်သည်။
ကျမ်းစာများကို ပါဠိဘာသာဖြင့်သာမက ခေတ်ပေါ်ထိုင်းစာများ၊ ရှေးဟောင်းခမာစာများနှင့် သမ်စကားလုံးများဖြင့် ပြုစုကြသည်။
ဘာသာရေးဝတ်ပြုမှုများတွင်လည်း ပါဠိဘာသာကို အသုံးပြုကြသော်လည်း ထိုင်းလူမျိုးအနည်းငယ်သာ နားလည်ကြသည်။
ပါဠိ ပိဋကတ်သုံးပုံမှာ ထိုင်းနိုင်ငံ၏ အဓိက ဘာသာရေးသင်ရိုးညွှန်းတမ်းဖြစ်သည်။
ထိုင်းဗုဒ္ဓဘာသာတွင် ဒုတိယလွှမ်းမိုးမှုမှာ သောက္ကတဲခေတ်အတွင်းက ကမ္ဘောဒီးယားမှလာသော ဟိန္ဒူ အယူဝါဒဖြစ်သည်။
ဟိန္ဒူအယူဝါဒမှာ ကမ္ဘောဒီးယားနိုင်ငံအတိုင်း အစောပိုင်းထိုင်းဖွဲ့စည်းပုံဥပဒေများတွင် လွှမ်းမိုးမှုရှိခဲ့သည်။
ထိုင်းနိုင်ငံ၏ လူမှုအဖွဲ့အစည်းသာမက ဘာသာရေးအတွက် အမိန့်များတွင် ဟိန္ဒူအယူဝါဒများ လွှမ်းမိုးခဲ့သည်။
ယနေ့ခေတ် ထိုင်းနိုင်ငံ၏ အယူဝါဒများသည် ဟိန္ဒူအယူအဆမှ တိုက်ရိုက် သို့မဟုတ် သွယ်ဝိုက်၍ ဆင်းသက်လာခြင်းဖြစ်သည်။
ထိုင်းနိုင်ငံအတွင်း ဟိန္ဒူအယူအဆများမှာ ချက္ကရီမင်းဆက်အတွင်း သိသာစွာလျော့ကျလာခဲ့သည်။
180px|left|thumb ရိုးရာကိုးကွယ်မှုတွင် ရိုးရာနတ်များဖြစ်သော ဖိ တို့သည် တတိယမြောက် လွှမ်းမိုးသူများဖြစ်သည်။
အနောက်ပိုင်းဓလေ့လေ့လာသူများ (အနောက်နိုင်ငံတွင် ပညာသင်ခဲ့သူများ)က ထိုင်းနိုင်ငံတွင် ဗုဒ္ဓဘာသာနှင့် နတ်ကိုးကွယ်မှုများအကြား တိကျစွာ ခွဲခြားလေ့ရှိသည်။
ထိုရောယှက်မှုမှာ ကျေးလက်ဒေသများတွင် ပို၍ များပြားသည်။
နောက်တစ်ခုအနေဖြင့် အခြား အသေးစားလွှမ်းမိုးမှုအဖြစ် မဟာယနဗုဒ္ဓဘာသာဖြစ်သည်။
ထိုင်းနိုင်ငံတွင် အစောပိုင်းကာလက မဟာယနဗုဒ္ဓဘာသာ လွှမ်းမိုးခဲ့သည်။
နောက်ပိုင်းတွင် ထိုင်းနိုင်ငံအတွင်း မဟာယနဗုဒ္ဓဘာသာသည် တိမ်မြုပ်သွားသော်လည်း အချို့တွင် လွှမ်းမိုးမှုရှိသေးသည်။
180px|thumb ယနေ့ခေတ်အချိန်တွင် ထိုင်းလူမှုအဖွဲ့အစည်းအတွင်းရှိ တရုတ်များအတွင်း မဟာယနမှာ လွှမ်းမိုးနေသည်။
အချို့သောတရုတ်များမှာ ထိုင်းရိုးရာအတိုင်း ထေရဝါဒဗုဒ္ဓဘာသာအဖြစ် ပြောင်းလဲလာပြီဖြစ်သော်လည်း များစွာသောတရုတ်များမှာမူ အရှေ့အာရှမဟာယနရိုးရာ သီးခြား ဘုန်းကြီးကျောင်းများ ထားရှိလေသည်။
အစိုးရပိုင်းဆိုင်ရာ ထိုင်းနိုင်ငံမှာ စည်းမျဉ်းခံဘုရင်စနစ်ဖြစ်သည့်အားလျော်စွာ အရှေ့တောင်အာရှ၏ ဘုရင်နှင့်မိဖုရားတို့သည် ဗုဒ္ဓဘာသာ လူမှုအဖွဲ့ အစည်းမှဖြစ်သည့် အစဉ်အလာရှိသည်။
ထို့ကြောင့် တိုင်းပြည်အတွက် ဗုဒ္ဓဘာသာသည် အာမခံချက်ရှိသည်။
ဗုဒ္ဓဘာသာအဖွဲ့အစည်းများကို အစိုးရဘက်မှ အထူးပကျိုးခံစားခ့င့်များ ခွင့်ပြုထားသည်။
ထိုင်းဘုရင်များ၏ ဘိသိတ်ခံနန်းတက်ပွဲများတွင်လည်း ဗုဒ္ဓဘာသာသည် အရေးကာသော ကဏ္ဍမှ ပါဝင်နေသည်။
ဗုဒ္ဓဘာသာ ဘုရားစေတီများနှင့် ဘုန်းကြီးများကိုလည်း အစိုးရဝန်ကြီးဌာနတစ်ခုမှ ကြီးကြပ်သည်။
ခရီးသွား နိုင်ငံကူးလက်မှတ် ရရှိရန်အတွက် ထိုဘုန်းကြီးအနေဖြင့် သံဃာ့ကောင်စီမှ တရားဝင်စာ ပါရှိရမည်။
ထို့အပြင် သာသနာဝင်စိစစ်ရေးကတ်ပြားများ၊ ဘုန်းကြီးကျောင်းမှထောက်ခံချက်များလည်း လိုအပ်သည်။
အစိုးရ သို့မဟုတ် တော်ဝင်မိသားစု၏ ပွဲများ (ဥပမာ-ကထိန်)များအတွက် ဘုန်းကြီးများအား အထူးအခွင့်အရေးများပေးအပ်ထားသည်။
အများပြည်သူသယ်ယူပို့ဆောင်ရေးလုပ်ငန်းများတွင် အခမဲ့ လိုက်ပါခွင့်ပြုခြင်း၊ ဘူတာအများစုနှင့် လေဆိပ်များတွင် ဆရာတော်များအတွက် သီးသန့်နေရာများလည်း ထားရှိသည်။
သို့သော် သံဃာတော်များအနေဖြင့် ရွေးကောက်ပွဲများတွင် မဲပေးခွင့်မရှိပေ။
ကိုးကား * ကဏ္ဍ:နိုင်ငံအလိုက် ဗုဒ္ဓဘာသာ။
thumb|ရွှေတိဂုံစေတီတော် အ​ရှေ့​တောင်အာရှ၏ ဗုဒ္ဓဘာသာ တွင် အဓိကအားဖြင့် ​ထေရဝါဒ ဗုဒ္ဓဘာသာနှင့် မဟာယာန ဗုဒ္ဓဘာသာ တို့ပါဝင်ကာ အခြားသော ဂိုဏ်းခွဲများလည်း ပါဝင်ကြသည်။
သမိုင်း​ကြောင်းအရ မဟာယာနဗုဒ္ဓဘာသာမှာ ထင်ရှားခဲ့​သော်လည်း ယ​နေ့အချိန်တွင် ​ထေရဝါဒ ဗုဒ္ဓဘာသာကို ကိုးကွယ်သူများပြားသည်။
​ထေရဝါဒကိုးကွယ်​သော အ​ရှေ့​တောင်အာရှနိုင်ငံများမှာ ထိုင်း၊ က​မ္ဘောဒီးယား၊ လာအိုနှင့် မြန်မာတို့ဖြစ်သည်။
ဗီယက်နမ်နိုင်ငံသည် တရုတ်လူမျိုးများ​ကြောင့် မဟာယာနဗုဒ္ဓဘာသာကို ကိုးကွယ်ကြသည်။
CPAmedia: Buddhist Temples of Vietnam အင်ဒိုနီးရှားနိုင်ငံသည် ယခင်က မဟာယာနဗုဒ္ဓဘာသာကို ကိုးကွယ်ခဲ့​သော်လည်း ယခုအချိန်တွင် စင်ကာပူနှင့် တရုတ်နိုင်ငံကဲ့သို့ တရုတ်လူမျိုးများသာ မဟာယာနဗုဒ္ဓဘာသာ ကိုးကွယ်ကြသည်။
မဟာယာနဗုဒ္ဓဘာသာမှာ တရုတ်လူမှုအဖွဲ့အစည်းများအတွင်း ထင်ရှားပြီး စင်ကာပူ၊ မ​လေးရှားနှင့် ဘရူနိုင်းနိုင်ငံတို့တွင် ထင်ရှား​​သော လူနည်းစုဘာသာအဖြစ် ကျန်ရှိ​နေသည်။
သမိုင်း​ကြောင်း အ​စောပိုင်းနှင့်မူလ 300px| အ​ရှေ့​တောင်အာရှသို့ ဗုဒ္ဓဘာသာသည် အိန္ဒိယနိုင်ငံမှတစ်ဆင့် တိုက်ရိုက်​သော်လည်း​ကောင်း၊ အလယ်အာရှနှင့် တရုတ်မှ သွယ်ဝိုက်၍လည်း​ကောင်း ​ရောက်ရှိလာခဲ့သည်။
ဘီစီ ၃ရာစုတွင် မူရင်းကို ထိန်းချင်သောရဟန်းများနှင့် ဝဇ္ဇီရဟန်းများအကြား ဝိနည်းရေးရာ သ​ဘောထားကွဲလွဲလာခဲ့သည်။
ဤမှပင်အစပြု၍ ထေရဝါဒနှင့် မဟာယာန ဂိုဏ်များကွဲသည်ဟု ယူဆကြလေသည်။
​​ထေရဝါဒဗုဒ္ဓဘာသာသည် ဘီစီ၃ရာစုမှ ​အေဒီ၅ရာစုအတွင်း ထင်ရှားလာပြီး အ​ရှေရ့​တောင်အာရှသို့ ​အေဒီ၁၁ရာစုမတိုင်မီက ​ရောက်ရှိခဲ့ခြင်းမရှိ​ပေ။
​နောက်ပိုင်းမှသာ အိန္ဒိယနိုင်ငံ​တောင်ပိုင်းမှတစ်ဆင့် သီရိလင်္ကာ၊ မြန်မာ၊ ထိုင်းနှင့် လာအိုနိုင်ငံများသို့ ပျံ့နှံ့​ရောက်ရှိခဲ့သည်။
၁၂ရာစုတွင် မဟာယနဗုဒ္ဓဘာသာသည် အိန္ဒိယနိုင်ငံ​မြောက်ပိုင်းမှတစ်ဆင့် တိဗက်၊ တရုတ်ကိုဖြတ်ကာ ဗီယက်နမ်၊ အင်ဒိုနီးရှားနှင့်အခြား​ဒေသများသို့ ​ရောက်ရှိသည်။
သို့​သော် ဗုဒ္ဓဘာသာသည် အ​​ရှေ့​တောင်အာရှသို့ အိန္ဒိယ၊ တရုတ်နှင့် သီရိလင်္ကာတို့မှတစ်ဆင့် ၁၊ ၂၊ ၃ ရာစုခန့်များကပင် ​ရောက်ရှိ​နေ​ကြောင်း​တွေ့ရသည်။
​ ထေရဝါဒဗုဒ္ဓဘာသာ၏ အ​ရှေ့​တောင်အာရှတွင် အ​စောဆုံး​သော အဖြစ်အပျက်မှာ ဘီစီ ၂၅၀ ခန့်က ယခု​​ခေတ် မြန်မာနိုင်ငံ​ဒေသသို့ အာ​သောက​မင်းကြီးမှ ​စေလွှတ်လိုက်​သောအဖွဲ့၏ ဖြစ်ရပ်ဖြစ်သည်။
ထိုအဖွဲ့မှာ မွန်ဘုရင်ထံ​ရောက်ရှိပြီး ​မြောက်မြားစွာ​သောလူများမှာ ဗုဒ္ဓဘာသာဝင်များ ဖြစ်ကုန်ကြသည်။
ထို့အပြင် အခြား​သော ​ဒေသများတွင်လည်း ကုန်ကူးသန်း​ရောင်းဝယ်မှု​ကြောင့် ဗုဒ္ဓဘာသာ ထွန်းကားလာသည်။
ယ​နေ့​ခေတ် မြန်မာနိုင်ငံ​ဒေသသို့ ဗုဒ္ဓဘာသာထွန်းကားလာပြီး​နောက် အ​ရှေ့​တောင်အာရှ ပင်မကျွန်းဆွယ်​ဒေသနှင့် ယ​နေ့​ခေတ် အင်ဒိုနီးရှားနှင့် မ​လေးရှား​ဒေသရှိ ကျွန်းများသို့ပါ ထွန်းကားလာသည်။
အ​ရှေ့​တောင်အာရှတွင် အဓိက ဗုဒ္ဓဘာသာလမ်းစဉ် ၂ရပ်ရှိသည်။
​ထေရဝါဒနှင့် မဟာယနတို့ဖြစ်သည်။
​ထေရဝါဒသည် အထက်တွင်​ဖော်ပြခဲ့သည့်အတိုင်း အိန္ဒိယနိုင်ငံ​တောင်ပိုင်းမှ သီရိလင်္ကာ၊ ထိုမှတစ်ဆင့် ယ​နေ့​ခေတ် မြန်မာ၊ထိုင်း၊ လာအို၊ က​မ္ဘောဒီးယားနှင့် ​တောင်ဗီယက်နမ်တို့တွင် ထွန်းကားသည်။
မဟာယနသည် အိန္ဒိယ​သာမက တရုတ်နိုင်ငံထံမှပါ ၁ရာစု၊၂ရာစုကာလများမှ ဝင်​ရောက်လာပြီး ယခုအခါ ဗီယက်နမ်နိုင်ငံတွင် ထွန်းကား​နေသည်။
သီရိဗီဂျာရာ၊ ဂျာဗားနှင့် ခမာအင်ပါယာ ၅ရာစုမှ ၁၃ရာစုအ​တောအတွင်း အ​ရှေ့​တောင်အာရှအင်ပါယာအများစုသည် အိန္ဒိယ၏ တိုက်ရိုက်လွှမ်းမိုးမှု​အောက်တွင်ရှိသည်။
ထို့​ကြောင့် ထိုအင်ပါယာများသည် မဟာယနကိုးကွယ်ခဲ့ကြသည်။
ကျွန်းစုအင်ပါယာဖြစ်​သော သီရိဗီဂျာရာသည် အင်ဒိုနီးရှားနိုင်ငံ၊ ဆူမားတြာူကျွန်းရှိ ပလန်းပင်​ဒေသတွင် အ​ခြေစိုက်သည်။
တရုတ်ခရီးသွားဘုန်း​တော်ကြီး ယီကျင်းက ပလန်းပင်ကို ဗုဒ္ဓဘာသာကို သင်ယူနိုင်ရန် ကြီးကျယ်​သော​နေရာဟု ​ဖော်ပြခဲ့သည်။
ခမာအင်ပါယာ၏လက်​အောက်တွင် ​က​မ္ဘောဒီးယားနှင့် အိမ်နီးချင်း ထိုင်းနိုင်ငံတွင် စေတီ​ပေါင်း ၉၀၀​ကျော် တည်ခဲ့သည်။
ထိုအထဲတွင် အန်​ကောဝပ်မှာ ဗဟိုဌာနဖြစ်ပြီး ထိုအနီးတစ်ဝိုက်တွင် ​နေထိုင်သူ တစ်သန်း​ကျော်​နေထိုင်နိုင်ခဲ့သည်။
​ထေရဝါဒဗုဒ္ဓဘာသာ၏ အ​စောပိုင်းထွန်းကားမှု အ​​ရှေ့​တောင်အာရှ​ဒေသသို့ ​ထေရဝါဒဗုဒ္ဓဘာသာ ​ရောက်ရှိခဲ့ခြင်းတွင် နည်းလမ်းများစွာရှိသည်။
ထိုအထဲမှ အဓိကအချက်သုံးချက်မှာ ကုန်သွယ်ခြင်း၊ ထိမ်းမြားခြင်းနှင့် ​သာသနာပြုစေလွှတ်ခြင်းများ​ကြောင့်ဖြစ်သည်။
မြန်မာတိုင်းရင်းသားမျိုးနွယ်စုဖြစ်​သော မွန်လူမျိုးများသည် ​ထေရဝါဒဗုဒ္ဓဘာသာထွန်းကား​ရေးအတွက် စွမ်း​ဆောင်ခဲ့သူများလည်းဖြစ်သည်။
အာ​သောကမင်းကြီးလက်ထက်တွင် မွန်တို့ထံသို့ ဗုဒ္ဓဘာသာ စတင်​ရောက်ရှိလာခဲ့သည်။
အာ​သောကမင်းသည် သူ၏နိုင်ငံကို ဗုဒ္ဓ၏အဆုံးအမများနှင့်အညီ အုပ်ချုပ်ခဲ့သည်။
သူ၏လက်ထက်တွင် ဗုဒ္ဓ၏လမ်းစဉ်များ ပြန့်ပွား​ရေးအတွက်အ​ရှေ့ပိုင်း၊မက်ဆီဒိုနီးယား​ဒေသနှင့် အ​ရှေ့​တောင်အာရှ​​ဒေသမျာယသို့ သာသနာပြုလုပ်ငန်းများ ​​စေလွှတ်ခဲ့သည်။
မွန်တို့သည် အ​စောပိုင်းကျ​သော လူမျိုးနွယ်စုများဖြစ်ကာ မွန်များမှတစ်ဆင့် မြန်မာနိုင်ငံတွင် ဗုဒ္ဓဘာသာထွန်းကားလာသည်။
၁၁ရာစုအလယ်ပိုင်းတွင် အ​ရှေ့တောင် အာရှ​ဒေသ၌ ဗုဒ္ဓဘာသာသည် ကျဆင်းလာသည်။
၁၁ရာစုမှ ၁၃ရာစုအတွင်းတွင် ခမာအင်ပါယာသည် အ​ရှေ့​တောင်အာရှကျွန်းဆွယ်ကို ကြီးစိုး​နေခဲ့သည်။
သိန္ဒူမှာ ခမာအင်ပါယာ၏ အဓိက ကိုးကွယ်ရာ ဖြစ်ပြီး အနည်းငယ်မှာ မဟာယနကို ကိုးကွယ်သည်။
ထိုအချိန်က ​ထေရဝါဒဗုဒ္ဓဘာသာသည် မ​လေးရှား၊ ထိုင်းနိုင်ငံအ​နောက်​မြောက်ပိုင်းနှင့် မြန်မာနိုင်ငံ​အောက်ပိုင်းတို့တွင်သာ ​တွေ့နိုင်သည်။
​ထေရဝါဒဗုဒ္ဓဘာသာသည် ပုဂံပြည်တွင် အ​နော်ရထာမင်း​စော နန်းတက်ချိန်တွင် နိုးကြားလာခဲ့သည်။
ပုဂံပြည့်ရှင်အ​နော်ရထာသည် ယ​နေ့​ခေတ် မြန်မာနိုင်ငံ၏ထူ​ထောင်သူလည်း ဖြစ်သည်။
ရှင်အရဟံမှတသ်ဆင့် ဗုဒ္ဓဘာသာကို သိရှိခဲ့ပြီး ဘုရား​ကျောင်းကန်​စေတီပုထိုးများစွာ တည်ခဲ့သည်။
ထိုမှတစ်ဆင့် အခြားအိမ်နီးချင်းများဖြစ်​သော ထိုင်း၊လာအိုနှင့် က​မ္ဘောဒီးယားတို့တွင်ပါ ထွန်းကားလာသည်။
ယ​နေ့​ခေတ်တွင် ​ထေရဝါဒဗုဒ္ဓဘာသာဝင် များစွာရှိ​သောတိုင်းပြည်များမှာ မြန်မာ၊ထိုင်း၊လာအိုနှင့် က​မ္ဘောဒီးယားတို့ဖြစ်သည်။
​ထေရဝါဒလမ်းစဉ် left|180px ​ထေရဝါဒဗုဒ္ဓဘာသာသည် အ​ရှေ့​တောင်အာရှရှိ မြန်မာပြည်နှင့် ထိုင်းနိုင်ငံ​အောက်ပိုင်းသို့ သီရိလင်္ကာမှလည်း ပျံ့နှံ့လာခဲ့သည်။
ဗုဒ္ဓ၊ဓမ္မနှင့် သံဃာမှာ ​ထေရဝါဒဗုဒ္ဓဘာသာ၏ အ​ခြေခံအကျဆုံးအချက်ဖြစ်သည်။
ဗုဒ္ဓသည် လူ၊နတ်၊ဗြဟ္မာတို့၏ ဆရာကဲ့သို့ဖြစ်သည်။
ဓမ္မမှာ ဗုဒ္ဓ၏အဆုံးအမများဖြစ်သည်။
ထိုအထဲတွင် ဗုဒ္ဓ​ဟောကြားဆုံးမခဲ့​သော တရား​တော်များနှင့် လမ်းစဉ်များပါဝင်သည်။
သံဃာမှာ ဗုဒ္ဓ၏ တရား​တော်များ၊အဆုံးအမများကို ပြန့်ပွား​အောင်​ဆောင်ရွက်​နေ​သော ပုဂ္ဂိုလ်များဖြစ်သည်။
မဟာယနလမ်းစဉ် ဗီယက်နမ် သီလရှင် အ​ရှေ့​တောင်အာရှရှိ မဟာယနဗုဒ္ဓဘာသာမှာ အိန္ဒိယနိုင်ငံ​မြောက်ပိုင်းမှ တိဗက်၊တရုတ်​ဒေသများကိုဖြတ်၍ ဗီယက်နမ်၊အင်ဒိုနီးရှား၊ မ​လေးရှားနှင့် အခြာယ​ဒေသများသို့​ရောက်ရှိလာသည်။
မဟာယနတွင် ကျမ်းအမျိုးမျိုးပါဝင်သည်။
အယူအဆများစွာပါဝင်သည်။
အဓိကအ​နေဖြင့် Trikayaဖြစ်သည်။
နိုင်ငံအလိုက် ဗုဒ္ဓဘာသာ လက်ရှိအချိန်တွင် အ​ရှေ့​တောင်အာရှတွင် ဗုဒ္ဓဘာသာကိုးကွယ်သူဦး​ရေ ၁၉၀-၂၀၅ သန်းခန့်ရှိသည်။
ဤသည်မှာ ​ဒေသတွင်းတွင် ဒုတိယ​မြောက်အများဆုံး ကိုးကွယ်မှုဖြစ်သည်။
ကမ္ဘာ့ဗုဒ္ဓဘာသာဦး​ရေ၏ ၃၅မှ ၃၈ရာခိုင်နှုန်းမှာ ဤ​ဒေသတွင် ​နေထိုင်ကြသည်။
​အောက်ပါတို့မှာ အ​ရှေ့​တောင်အာရှ​ဒေသရှိ လူဦး​ရေရာခိုင်နှုန်းအလိုက် ဗုဒ္ဓဘာသာကိုးကွယ်သူ အနည်းအများနိုင်ငံများဖြစ်သည်။
ထိုင်းနိုင်ငံတွင် နိုင်ငံလူဦး​ရေ ၆၇သန်း၏ ၉၅ရာခိုင်နှုန်းဖြစ်​သော ၆၃.၇၅သန်းမှာ ဗုဒ္ဓဘာသာဝင်များဖြစ်ကြသည်။
state.gov - Thailand မြန်မာနိုင်ငံလူဦး​ရေ၏ ၈၉ရာခိုင်နှုန်းဖြစ်​သူ ၄၈သန်းသည် ​ထေရဝါဒဗုဒ္ဓဘာသာ ကိုးကွယ်ကြသည်။
လူဦး​ရေ၏ ၁ရာခိုင်နှုန်းခန့်သည် တရုတ်လူမျိုး မဟာယနကိုးကွယ်သူနှင့် တာအိုဘာသာကိုးကွယ်သူများဖြစ်သည်။
သို့​သော် ​ထေရဝါဒဗုဒ္ဓဘာသာသည် နိုင်ငံအတွင်း ခိုင်မာစွာ ကိုးကွယ်ကြသည်။
မြန်မာနိုင်ငံရှိ ဗုဒ္ဓဘာသာ သည် အဓိကအားဖြင့် ထေရဝါဒ ဗုဒ္ဓဘာသာဖြစ်ပြီး နိုင်ငံ၏ လူဦးရေ ၈၉% ခန့် ကိုးကွယ်ကြသည်။
ဘုန်းတော်ကြီးများကို သံဃာ အဖြစ် သတ်မှတ်ထားပြီး မြန်မာလူ့အဖွဲ့အစည်းအနေ၏ အမွန်အမြတ်ထားကာ ကြည်ညိုကိုင်းရှိုင်းကြသည်။
ဗီယက်နမ်တွင် ဗုဒ္ဓဘာသာမှာ နိုင်ငံ့လူဦး​ရေ တစ်ဝက်ခန့်ဖြစ်​သော ၄၄သန်းခန့်ရှိသည်။
United States Department of Stateဗီယက်နမ်အများစုမှာ မဟာယနကို ကိုးကွယ်​လေ့ရှိကြသည်။
အ​​ကြောင်းမှာ တရုတ်လွှမ်းမိုးမှုများ​ကြောင့်ဖြစ်သည်။
က​မ္ဘောဒီးယားလူဦး​ရေ၏ ၉၅ရာခိုင်နှုန်းဖြစ်​သော လူဦး​ရေ ၁၄သန်းခန့်သည် ​ထေရဝါဒဗုဒ္ဓဘာသာ ကိုးကွယ်သူများဖြစ်သည်။
၂၀၁၇အကုန်တွင် က​မ္ဘောဒီးယားတွင် ​စေတီ​ပေါင်း ၄၈၉၂ဆူရှိငါ ဘုန်းကြီး ၆၉၁၉၉ပါး ရှိသည်။
မ​လေးရှားနိုင်ငံတွင် လူဦး​ရေ၏ ၂၀ရာခိုင်နှုန်းခန့်သည် ဗုဒ္ဓဘာသာဝင်များဖြစ်ကြသည်။
လာအိုနိုင်ငံလူဦး​ရေ၏ ၇၀ရာခိုင်နှုန်းဖြစ်​သော ငါးသန်းခန့်သည် ဗုဒ္ဓဘာသာ ကိုးကွယ်ကြသည်။
အင်ဒိုနီးရှားနိုင်ငံ လူဦး​ရေ၏ နှစ်ရာခိုင်နှုန်းဖြစ်​သော ၄.၇၅သန်းမှာ ဗုဒ္ဓဘာသာကိုးကွယ်ကြသည်။
အင်ဒိုနီးရှား ဗုဒ္ဓဘာသာဝင်အများစုမှာ ​ထေရဝါဒ ကိုးကွယ်ကြသည်။
စင်ကာပူနိုင်ငံလူဦး​ရေ၏ ၃၃ရာခိုင်နှုန်းဖြစ်​သော ၂သန်းခန့်သည် ဗုဒ္ဓဘာသာဝင်များဖြစ်ကြသည်။
ဖိလစ်ပိုင်နိုင်ငံသည် တိုင်းပြည်လူဦး​ရေ၏ ၀.၁ရာခိုင်နှုန်း​အောက်သာ ဗုဒ္ဓဘာသာဖြစ်သည်။
ဘရူနိုင်းနိုင်ငံသည် ​ဒေသတွင်းတွင် လူဦး​ရေအနည်းဆုံးဖြစ်သည့်အတွက် ၁၃ရာခိုင်နှုန်းဖြစ်​သော ၆၅၀၀၀ခန့်သည် ဗုဒ္ဓဘာသာဖြစ်သည်။
ကိုးကား ကဏ္ဍ:အရှေ့တောင်အာရှ ကဏ္ဍ:အရှေ့တောင်အာရှ ယဉ်ကျေးမှု ကဏ္ဍ:ထေရဝါဒ ကဏ္ဍ:မဟာယန။
ကေစီ ဂျွန်ဆင် (၁၉၇၉-၂၀၁၀) သည် အမေရိကန် လူထင်ပေါ် တဦးဖြစ်ပြီး ဂျွန်ဆင်အင်ဂျွန်ဆင် လုပ်ငန်းစုအား အမွေဆက်ခံမည့်သူ ဖြစ်သည်။
နှစ်ဖက်ချွန် (bisexual) ဖြစ်ကြောင်း အတိအလင်း ဝန်ခံကာ ကိုယ်ဟန်ပြမယ်နှင့် သရုပ်မှန် (reality show) ရုပ်သံသရုပ်ဆောင် တီလာ တကွီလာနှင့် ၂၀၀၉ ခု၊ ဒီဇင်ဘာလ၌ စေ့စပ်သည်။
မွေးရာပါ ဆီးချိုဝေဒနာရှင် ကေစီကို ၂၀၁၀ ပြည့်၊ ဇန်နဝါရီလ ၄ ရက်တွင် လော့အိန်ဂျလိနေအိမ်၌ သေဆုံးလျက် တွေ့ရသည်။
ကဏ္ဍ:၁၉၇၉ မွေးဖွားသူများ ကဏ္ဍ:၂၀၁၀ ကွယ်လွန်သူများ။
ဘီဘီကင်း (၁၉၂၅-၂၀၁၅) သည် အမေရိကန်လူမျိုး ဘလူးဂီတာရှင်၊ တေးရေးနှင့် တေးဆို ဖြစ်သည်။
ရိုးလင်းစတုန်း မဂ္ဂဇင်းက ၂၀၀၃ ခုတွင် သမိုင်းတလျှောက် အကောင်းဆုံးဂီတာရှင် အဖြစ် ဖော်ပြသည်။
ငယ်ဘဝ မစ္စစပီပြည်နယ်၊ အိန္ဒိယနိုလာ၌ ၁၉၂၅ ခု၊ စက်တင်ဘာလ ၁၆ ရက်တွင် မွေးသည်။
ဖခင်က မိသားစုအား ပစ်သွားရာ ဆင်းရဲသည့် မိခင်က ကင်းအား မကျွေးနိုင်။
သို့ဖြစ်၍ ကေမိုက်ကယ်မြို့ရှိ အဘွားဖြစ်သူ အဲနိုရာဖားထံ ပို့သည်။
ထိုမြို့ရှိ အက်ဟွန်း နှစ်ခြင်းဘုရားကျောင်း၌ ဓမ္မတေးဆိုဖြစ်သည်။
အသက် ၁၅ နှစ်တွင် ဂီတာ ဝယ်နိုင်သွားသည်။
သူအားကျသူမှာ ဘလူးအဆိုတော် တီဘုန်းဝေါ်ကာ ဖြစ်သည်။
သို့သော် ဂျက်အဆိုတော် ချာလီ ခရစ်ရှန်၊ ဂျန်ဂိုရိန်ရက် (Django Reinhrad) တို့ကိုလည်း သဘောကျသည်။
၁၉၄၃ ခုတွင် ကေမိုက်ကယ်ကို ပစ်ကာ ထရပ်ကား မောင်းသည်။
အနောက်မန်းဖစ်၊ အာကန်ဆက်တို့ရှိ ဆန်နီဘွိုင်းဝီလယံဆန်၏ ရေဒီယိုအစီအစဉ်တွင် ပါဝင်သည်။
သူ့အသံကို သဘောကျသော ဒေသခံများ ရှိလာသည်။
မန်းဖစ်ရှိ ရေဒီယိုအစီအစဉ်တခုတွင် ဆယ်မိနစ်စာ ပါဝင်ရပြီးနောက် နာမည်ကြီးသွားသည်။
ရေဒီယိုရုံ၌ အလုပ်လုပ်စဉ် ဘေးလမ်းမှ ဘလူးဆိုသော ကောင်လေး (Beale Street Blues Boy) ဟူသော အမည်ကို သုံးခဲ့ပြီး နောင်တွင် ဘီဘီ ဟု အတိုကောက် ပြောင်းသည်။
အနုပညာခရီး ၁၉၄၉ ခုတွင် လော့အိန်ဂျလိရှိ RPM တေးသံသွင်းနှင့် အသံ စသွင်းသည်။
မေးဟလီး (Millhard Lee) ကို ခေါင်းဆောင်တင်ကာ ကိုယ်ပိုင်တီးဝိုင်း ဘီဘီကင်းရီဗျူး ကို ထောင်ပြီး နယ်လှည့်ဖျော်ဖြေရေး လုပ်သည်။
၁၉၅၀ ပြည့်တွင် တိုင်းသိပြည်သိ ဘလူးအဆိုတော်များအနက် တဦးဖြစ်လာသည်။
ဖျော်ဖြေရေးကို ပုံမှန်သွားရာ ၁၉၅၆ ခုတွင် ပွဲပေါင်း ၃၅၂ ခုထိ ရောက်သည်။
ယခင်က လူမည်းများသာ ကြိုက်သော်လည်း ၁၉၆၀ ပြည့်နောက်တွင် လူဖြူများကပါ လက်ခံလာသည်။
လူဖြူဂီတာသမား အဲရစ် ကလပ္ပတန် (Eric Clapton) က ကင်းကို နမူနာယူကြောင်း ထုတ်ပြောသည်။
ရော့သီချင်းများလည်း တီးခဲ့ပြီး ယူတူး (U2) အဖွဲ့နှင့် ပူးပေါင်းဖျော်ဖြေစဉ်က လူငယ်ပရိသတ်တို့ အကြိုက်တွေ့သည်။
ပုဂ္ဂိုလ်ရေးရာ အိမ်ထောင်နှစ်ဆက်ရှိသည်။
အဓိက အိမ်ထောင်ရေးပြဿနာမှာ ပွဲဆက်များခြင်းကြောင့် ဖြစ်သည်။
ပုံမှန်အားဖြင့် တနှစ်လျှင် ပွဲ ၂၀၀ ထက်မနည်း ဆိုရသည်။
သားသမီး ၁၅ ယောက် ရှိသည်။
အမျိုးအစား(၂) ဆီးချိုရောဂါဖြင့် အနှစ် ၂၀ ကျော် နေသွားသည်။
ထိုရောဂါအား လူသတိထားမိအောင် ပြောဆိုပေးသူလည်း ဖြစ်သည်။
ဘွဲ့ထူးဂုဏ်ထူးများ ၁၉၈၇ ခုတွင် တသက်တာ အအောင်မြင်ဆုံး ဂရမ္မီဆု ရသည်။
၂၀၀၉ ခုတွင် ဂရမ္မီဆု ၁၅ ခု ရပြီဖြစ်သည်။
ထိုဆုများအနက် ၁၀ ခုမှာ ဘလူးဂီတနှင့် ရခြင်းဖြစ်သည်။
ဘဝနိဂုံး နီဗာဒါပြည်နယ်၊ လော့အိန်ဂျလိ၌ ၂၀၁၅ ခု၊ မေလ ၁၄ ရက်တွင် ကွယ်လွန်သည်။
မူရင်း ဆီးချိုရောဂါအပြင် အသိချို့ရောဂါ (Alzheimer's disease) ဖြစ်နေပြီး နောက်ဆုံး နှောင့်သော ရောဂါမှာ နှလုံးဖောက်ခြင်း ဖြစ်သည်။
ဈာပနကို ကြီးပြင်းရာမြို့ဖြစ်သည့် အိန္ဒိယနိုလာရှိ ဘဲဂရု သာသနာပြုနှစ်ခြင်းဘုရားကျောင်း၌ ပြုလုပ်သည်။
ကဏ္ဍ:၁၉၂၅ မွေးဖွားသူများ ကဏ္ဍ:၂၀၁၅ ကွယ်လွန်သူများ။
ဒီအော် (သို့) ခရစ်ယာန် ဒီအော် အများပိုင်ဥရောပကုမ္ပဏီ (Christian Dior SE,) သည် ပြင်သစ်မှ ဇိမ်ခံပစ္စည်းထုတ် ကုမ္ပဏီဖြစ်သည်။
ကမ္ဘာ့အကြီးဆုံး ဇိမ်ခံပစ္စည်းထုတ် လုပ်ငန်းစု LVMH ၏ ဦးစီးသူ ပြင်သစ် စီးပွားရေးသမား ဘားနက်အားနော့က ဥက္ကဋ္ဌအဖြစ် တာဝန်ယူထားသည်။
ဒီအော်က ရှယ်ယာ ၄၂.၃၆ ရာခိုင်နှုန်း၊ LVMH က ၆၉.၀၁ ရာခိုင်နှုန်း ထည့်ဝင်လည်ပတ်လျက် ရှိသည်။
ယခင်ဥက္ကဋ္ဌမှာ ၁၉၉၇ ခုကတည်းက စလုပ်သော ဆစ်ဒနီတိုဒါနို ဖြစ်သည်။
ကုမ္ပဏီကို ၁၉၄၆ ခုတွင် ဒီဇိုင်နာ ခရစ်သျှန်ဒီအော်က တည်ထောင်သည်။
သားရေထည်များ၊ ဖက်ရှင်ပစ္စည်းများ၊ ဖိနပ်၊ ကျောက်မျက်၊ ရေမွှေး၊ မိတ်ကပ်နှင့် အသားအရေထိန်းပစ္စည်းများ ရောင်းခဲ့သည်။
ဒီအော်တံဆိပ်ကို အမျိုးသမီးသုံးအဖြစ် လူသိများသော်လည်း အမျိုးသားတို့အတွက် ဒီအော်ဟိုမီ နှင့် ကလေးသုံးအဖြစ် ဘေဘီဒီအော် ဟူ၍ တံဆိပ်ခွဲကာ ထုတ်သေးသည်။
ကမ္ဘာအနှံ့ရှိ လက်လီရောင်းဆိုင်တို့တွင် ရောင်းသည့်အပြင် အွန်လိုင်းမှလည်း ရောင်းသည်။
ကိုးကား ကဏ္ဍ:အဝတ်အစား အမှတ်တံဆိပ်များ ကဏ္ဍ:အဝတ်အစား ကုမ္ပဏီများ ကဏ္ဍ:ပြင်သစ်နိုင်ငံ၏ ကုမ္ပဏီများ ကဏ္ဍ:တန်ဖိုးကြီး ဖက်ရှင် အမှတ်တံဆိပ်များ ကဏ္ဍ:ဇိမ်ခံပစ္စည်း အမှတ်တံဆိပ်များ ကဏ္ဍ:မျက်မှန် အမှတ်တံဆိပ်များ ကဏ္ဍ:လက်ပတ်နာရီ ထုတ်လုပ်ရေး ကုမ္ပဏီများ ကဏ္ဍ:ရေမွှေးဖော်စပ်ထုတ်လုပ်သည့် အိမ်တော်များ။
ခရစ္စတီးနားခီ () သည် မြန်မာ အမျိုးသမီး ရုပ်ရှင် ဒါရိုက်တာတစ်ဦး ဖြစ်သည်။
မြန်မာနိုင်ငံတွင် မွေးဖွားခဲ့သော်လည်း သူမ၏မိသားစုနှင့်အတူ ငယ်ရွယ်စဉ်ကတည်းကပင် အမေရိကသို့ပြောင်းရွှေ့နေထိုင်ခဲ့သည်။
သူမသည် နယူးယောက်စီးတီးရှိ Gibbs ကျောင်းတွင် ရုပ်ရှင်ရိုက်ကူးခြင်းကိုလေ့လာခဲ့သည်။
၂၀၁၈ ခုနှစ်တွင် သူမ ဒါရိုက်တာအဖြစ် ဒုတိယမြောက် ရိုက်ကူးခဲ့‌သော "ဥပါယ်တံမျဉ်" ရုပ်ရှင်ဇာတ်ကားကို မြန်မာနိုင်ငံအတွင်း စတင်ရုံတင်ပြသခဲ့သည်။
စတင်ပြသပြီး ရက်သတ္တပတ်အနည်းငယ်အတွင်း ပရိသတ်များ၏ လက်ခံအား‌ပေးမှုကို တခဲနက်ရရှိခဲ့ကာ ရက်သတ္တပတ် ရှစ်ပတ်ခန့် ရုံတင်ခွင့် ရရှိခဲ့သည်။
အဆိုပါ ရုပ်ရှင်ဇာတ်ကားသည် သမားရိုးကျ မြန်မာရုပ်ရှင်ဇာတ်ကားများထဲမှ သိသိသာသာကွဲထွက်ကာ ပရိသတ်၏ နှစ်ခြိုက်မှုကို အရယူနိုင်ခဲ့လေသည်။
ထို့နောက် ပထမဆုံးရုပ်ရှင်ဖန်တီးမှုလက်ရာဖြစ်သည့် သူမကိုယ်တိုင် ဇာတ်ညွှန်း‌ရေးသားကာ ရိုက်ကူးထားသည့် "မုဒြာရဲ့ခေါ်သံ" ရုပ်ရှင်ဇာတ်ကားကိုလည်း ထပ်မံရုံတင်ပြသခဲ့ရာ ပရိသတ်များက အသိအမှတ်ပြုခဲ့ကြပြီး အဆိုပါ ရုပ်ရှင်ဇာတ်ကားနှစ်ကား‌ကြောင့်ပင် ခရစ္စတီးနားခီနှင့် ခင်ပွန်းဖြစ်သူ ဇဏ်ခီတို့သည် မြန်မာရုပ်ရှင်လောကတွင် ထင်ရှားလာခဲ့သည်။
အဆိုပါရုပ်ရှင်ဇာတ်ကားမှာ မြန်မာနိုင်ငံတွင် ရုံတင်ပြသခြင်း မပြုမီကပင် နိုင်ငံတကာရုပ်ရှင်ပွဲတော်နှစ်ခုတွင် ဆုများ ဆွတ်ခူးနိုင်ခဲ့သည်။
ယင်းရုပ်ရှင်ဇာတ်ကားနှစ်ကားဖြင့် မြန်မာနိုင်ငံရုပ်ရှင်လောကအတွင်း ဝင်ရောက်လာ‌‌သော ခီမောင်နှံကြောင့် ရုပ်ရှင်လောကနှင့် ရုပ်ရှင်ချစ်ပရိသတ်များအတွင်း ဂယက်ရိုက်ခတ်မှုများ အကြီးအကျယ်‌‌ပေါ်‌ပေါက်ခဲ့ကာ ပရိသတ်များက ‌ပေါ‌ပေါပဲပဲ ရုပ်ရှင်ဇာတ်ကားများ ဖန်တီး‌နေကြသည့် ရုပ်ရှင်သမားများအား အပြင်းအထန်ဝေဖန်မှုများ ပြုလုပ်ခဲ့ကြသည်။
အဆိုပါဖြစ်ရပ်နောက်ပိုင်း ခီမောင်နှံအပေါ် မြန်မာရုပ်ရှင်ချစ်ပရိသတ်များ၏ ‌ထောက်ခံအား‌ပေးမှုများ ပိုမိုမြင့်တက်လာခဲ့သည်။
http://myanmarlive.net/?p=14281 thumb|ပြည်ရွှေဆံတော်ဘုရားသို့ရောက်နေသော ခီမောင်နှံ ၂၀၁၉ ခုနှစ်တွင် ခင်ပွန်းဖြစ်သူ ဇဏ်ခီ ဇာတ်ညွှန်း‌ရေးသား‌သော "ထာဝရ‌‌‌နှောင်ကြိုး" ရုပ်ရှင်ဇာတ်ကားကို ဇဏ်ခီ၊ ပိုင်ဖြိုးသု တို့ဖြင့် ရိုက်ကူးခဲ့ရာ ရက်သတ္တပတ် (၁၈) ပတ်တိတိ ပြသနိုင်ခဲ့သည်။
ရုပ်ရှင်ဇာတ်ကားများ +စဉ်ခုနှစ်ဇာတ်ကားအမည်ဇာတ်ကားဖန်တီးမှုတွင် ပါဝင်သည့် အခန်းကဏ္ဍ၁။
၂၀၁၈ဥပါယ်တံမျဉ်ဒါရိုက်တာ၂။
၂၀၁၈ မုဒြာရဲ့ခေါ်သံဇာတ်ညွှန်း၊ ဒါရိုက်တာ၃။
၂၀၁၉ ထာဝရ‌နှောင်ကြိုးဒါရိုက်တာ ရရှိခဲ့‌‌သော ဆုများနှင့် ဆန်ကာတင်စာရင်းဝင်မှုများ +စဉ်ခုနှစ်ဆုအမည်ဆုအမျိုးအစားဇာတ်ကားအမည်မှတ်ချက်၁။
၂၀၁၈မြန်မာ့ရုပ်ရှင်ထူးချွန်ဆုရုပ်ရှင်ဇာတ်ညွှန်းဆုမုဒြာရဲ့ခေါ်သံ၂။
ရုပ်ရှင်ဒါရိုက်တာဆု၃။
Star Awards ရုပ်ရှင်ထူးချွန်ဆုhttps://yangonlife.com.mm/mm/article/61364ရုပ်ရှင်ဒါရိုက်တာဆုဥပါယ်တံမျဉ်၄။
၂၀၁၉ပြည်သူ့အကယ်ဒမီဆုhttps://burma.irrawaddy.com/lifestyle/entertainment/2019/05/13/191092.htmlပြည်သူ့အကယ်ဒမီဆု - ဥပါယ်တံမျဉ် - မုဒြာရဲ့ခေါ်သံ ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ) ကဏ္ဍ:မြန်မာ ရုပ်ရှင် ဒါရိုက်တာများ။
ထာဝရနှောင်ကြိုး () သည် ဒါရိုက်တာ ခရစ္စတီးနားခီ၏ တတိယမြောက် ရုပ်ရှင်ကားကြီးဖြစ်ပြီး ၂၀၁၉ ခုနှစ်၊ အောက်တိုဘာ ၃၁ ရက်နေ့တွင် မြန်မာနိုင်ငံ၌ ရုံတင်သည်။
အဓိကသရုပ်ဆောင်များအဖြစ် ဇဏ်ခီနှင့် ပိုင်ဖြိုးသုတို့ ပါဝင်သည်။
ဇာတ်ဝင်ခန်းများကို ပူတာအိုနှင့် ငွေဆောင်တွင် သွားရိုက်သည့်အတွက် မြန်မာနိုင်ငံ၏ သဘာဝအလှအပတို့ကို ခံစားနိုင်သည်။
စာနယ်ဇင်းအပ်ပွဲ (press show) ကို အောက်တိုဘာ ၂၁ ရက်နေ့တွင် သမ္မတရုပ်ရှင်ရုံတွင် ပြုလုပ်ခဲ့သည်။
ထာဝရနှောင်ကြိုးရုပ်ရှင်၏ ထူးခြားချက်အနေဖြင့် သရုပ်ဆောင်ဇဏ်ခီသည် မင်းသားအနေဖြင့်သာမဟုတ်ပဲ ဇာတ်လမ်း၊ ဇာတ်ညွှန်းနှင့် ဇာတ်ကားတွင် ပါဝင်အသုံးပြုသော ဂီတပိုင်းကိုပါ တာဝန်ယူဆောင်ရွက်ခဲ့ခြင်း ဖြစ်သည်။
ကိုးကား ကဏ္ဍ:၂၀၁၉ ရုပ်ရှင်ဇာတ်ကားများ ကဏ္ဍ:မြန်မာဘာသာစကား ရုပ်ရှင်ဇာတ်ကားများ။
စျောင်ကျန့် ( တရုတ် : 肖战၊ အောက်တိုဘာလ ၅ရက် ၁၉၉၁ မွေးဖွား၊ အခြားအမည် : ရှောင်ရှောင်) သည် တရုတ်လူမျိုး သရုပ်ဆောင်နှင့် အဆိုတော်တစ်ဦးဖြစ်ပြီး X NINE အမည်ရအမျိုးသားအဖွဲ့၏ အဖွဲ့ဝင်တစ်ဦးလည်း ဖြစ်သည်။
ရှောင်သည် Oh! My Emperor (၂၀၁၈) နှင့် The Untamed (၂၀၁၉) ဇာတ်လမ်းတွဲတို့တွင် လူသိများလာခဲ့သည်။
အစောပိုင်းဘဝနှင့် ပညာရေး ရှောင်ကို အောက်တိုဘာလ ၅ရက် ၁၉၉၁ တွင် ချုံချင့်မြို့ ၊ တရုတ်ပြည်သူ့သမ္မတနိုင်ငံတွင် မွေးဖွားခဲ့သည်။
ရှောင်သည် ငယ်ရွယ်စဉ်အခါကပင် ပုံဆွဲခြင်းနှင့် တယောတီးခြင်းတို့ကို သင်ယူခဲ့သည်။
ရှောင်သည် Modern International Art Design Academy of CTBU (Chongqing Technology and Business University) တွင် ပညာသင်ကြားခဲ့သည်။
တက္ကသိုလ်တက်နေချိန်အတွင်း၌လည်း သံပြိုင်အဖွဲ့တွင် ပါဝင်လှုပ်ရှားခဲ့သည်။
ရှောင်သည် ၎င်း၏ အနုပညာအလုပ်များမစတင်ခင်အချိန်တွင် ဓာတ်ပုံဆရာနှင့် ဂရက်ဖစ်ဒီဇိုင်နာအဖြစ် အသက်မွေးဝမ်းကျောင်းပြုခဲ့သည်။
အလုပ်အကိုင် ၂၀၁၅ - ၂၀၁၈ ၂၀၁၅ ခုနှစ်တွင် စျောင်ကျန့်သည် X-Fire Realiy Program တွင် အခြားသင်တန်းသား (၁၅)ဦးနှင့်အတူ ဝင်ရောက်ယှဉ်ပြိုင်ခဲ့သည်။
သူသည် Recording Program တစ်ခုဖြစ်သည့် Tencent မှ စီစဉ်သော Teen Channel တွင်လည်း ပါဝင်ယှဉ်ပြိုင်ခဲ့သည်။
ရှောင်၏ပထမဆုံး ဖျော်ဖြေတင်ဆက်မှုမှာ ၂၀၁၆ ခုနှစ် Zhejuang တီဗီ၏ နှစ်သစ်ကူးပွဲအစီအစဉ်တွင်ဖြစ်သည်။
ထိုပွဲတွင် ရှောင်သည် "Freeze" နှင့် "Be A Man" သီချင်းတို့ကို အဖွဲ့ဝင်များနှင့်အတူ ဖျော်ဖြေတင်ဆက်ခဲ့သည်။
ရှောင်သည် အခြားသင်တန်းသား (၈)ဦးနှင့်အတူ X NINE အမျိုးသားအဖွဲ့ကို ၂၀၁၆ ခုနှစ်တွင် ဖွဲ့စည်းခဲ့ပြီး ထိုအဖွဲ့တွင် အဓိကအဆိုရှင်အဖြစ်ပါဝင်ခဲ့သည်။
X NINE အဖွဲ့သည် ၎င်း၏ အသေးစားအယ်လ်ဘမ် X Jiu ကို စက်တင်ဘာလ ၂၀၁၆ တွင် ထုတ်ဝေခဲ့သည်။
၂၀၁၆ ခုနှစ်တွင် ရှောင်သည် စိတ်ကူးယဉ်ဝက်ဘ်ဒရာမာကားတစ်ခုဖြစ်သည့် Super Star Academy တွင် အဓိကဇာတ်ဆောင်မင်းသားအဖြစ် ပါဝင်ခဲ့သည်။
ထိုနှစ်အတွင်းမှာပင် ရှောင်သည် အချိန်ခရီးသွားအချစ်ဒရာမာကားတစ်ခုဖြစ်သည့် Shuttle Love Millennium တွင် အသေးစားပါဝင် သရုပ်ဆောင်ခဲ့သည်။
၂၀၁၈ခုနှစ်တွင် ရှောင်သည် နန်းတွင်းအချစ် ဝက်ဘ်ဒရာမာဖြစ်သည့် Oh! My Emperor တွင် ပါဝင်သရုပ်ဆောင်ခဲ့သည်။
ထိုဇာတ်လမ်းတွဲသည် ဟာသနှင့် အချစ်ကို အခြေခံသည့် ဇာတ်သွားကြောင့် လူကြိုက်များခဲ့သည်။
ရှောင်သည် ထိုဇာတ်လမ်းတွဲတွင် မင်းသားဇာတ်ရုပ်ဖြင့် လူသိများခဲ့သည်။
ရှောင်သည် ထိုဇာတ်လမ်းတွဲ၏ တေးသီချင်းဖြစ်သော "Stepping on Shadows" ကိုလည်း သီဆိုခဲ့သည်။
ထိုနှစ်ထဲမှာပင် ရှောင်သည် စိတ်ကူးယဉ်အက်ရှင်ဒရာမာတစ်ခုဖြစ်သည့် Through The Heavens နှင့် နန်းတွင်းဒရာမာတစ်ခုဖြစ်သည့် The Wolf တို့တွင်လည်း ပါဝင်သရုပ်ဆောင်ခဲ့သည်။
၂၀၁၉ - ယခု ၂၀၁၉ ခုနှစ်တွင် ရှောင်သည် Mo Dao Zu Shi ဝတ္ထုကိုအခြေခံထားသည့် The Untamed တွင် အမျိုးသားဇာတ်ဆောင်တစ်ဦးအဖြစ် အခြားအမျိုးသားဇာတ်ဆောင် wangyiboနှင့်အတူ ပါဝင်သရုပ်ဆောင်ခဲ့သည်။
ရှောင်နှင့် ဝမ်သည် ၎င်းဒရာမာ၏ တေးသီချင်းဖြစ်သော "wuji" ကိုလည်း သီဆိုခဲ့ကြသည်။
ဤဇာတ်လမ်းတွဲတွင် ရှောင်၏ ပီပြင်သောသရုပ်ဆောင်စွမ်းရည်ကြောင့် ကောင်းမွန်သော မှတ်ချက်များရရှိခဲ့ပြီး ပိုမိုရေပန်းစားလာခဲ့သည်။
ထိုနှစ်ထဲမှာပင် ရှောင်သည် Jade Dynasty ရုပ်ရှင်တွင် ဇန်ရှောင်ဖန်အဖြစ် ပါဝင်သရုပ်ဆောင်ခဲ့ပြီး အကောင်းဆုံး အဓိကဇာတ်ဆောင်ဆုကို ရရှိခဲ့သည်။
စက်တင်ဘာလတွင် ရှောင်သည် ၎င်း၏ ကိုယ်ပိုင်စတူဒီယို "XZ Studio" ကို တည်ထောင်ခဲ့သည်။
xiaozhanသည် Forbes China ၏ လူကြိုက်များအောင်မြင်ကျော်ကြားသော အသက် ၃၀ အောက်လူငယ် ၃၀ ကို ရွေးချယ်သော "30 Under 30 Asia 2019" စာရင်းတွင် ဖော်ပြခြင်းခံခဲ့ရသည်။